Culture Ireland

Asiantaeth Wladwriaeth Iwerddon a sefydlwyd i hyrwyddo a hyrwyddo Celfyddydau Gwyddelig yn rhyngwladol yw Culture Ireland (Gwyddeleg: Cultúr Éireann). Fe’i sefydlwyd yn 2005 i hyrwyddo diwylliant Iwerddon dramor. Fe’i hariennir gan yr Adran Twristiaeth, Diwylliant, y Celfyddydau, y Gaeltacht, Chwaraeon a’r Cyfryngau. Ei gyllideb ar gyfer 2010 oedd €4.083m. ac yn codi i €4.6m yn 2020 (gyda chyfnod o leihau cyllideb yng nghanol yr 2010au i €2.5m.

Yn wahanol i sawl sefydliad ddiwylliannol gan wledydd eraill, nid oes gan Culture Ireland ganolfannau sefydlog dramor. Nid ydynt chwaith yn hyrwyddo dysgu'r iaith frodorol, Gwyddeleg i bobl tramor. Mae'r sefydliad yn aelod o European Union National Institutes for Culture.

Cennad
Mae gweithgareddau penodol Diwylliant Iwerddon yn cynnwys:

 Ariannu artistiaid neu sefydliadau celfyddydol Gwyddelig i gefnogi gweithgareddau diwylliannol rhagoriaeth Gwyddelig
 Ariannu a hwyluso cyfranogiad Gwyddelig mewn digwyddiadau celfyddydol rhyngwladol strategol
 Rheoli digwyddiadau diwylliannol ac artistig arbennig ('emblematig').
 Cynghori’r Gweinidog dros y Celfyddydau, Chwaraeon a Thwristiaeth ar faterion celfyddydol a diwylliannol rhyngwladol

Dywed gwefan Culture Ireland eu bod yn hyrwyddo celfyddydau Gwyddelig ledled y byd. Rydym yn creu ac yn cefnogi cyfleoedd i artistiaid a chwmnïau Gwyddelig gyflwyno a hyrwyddo eu gwaith mewn gwyliau a lleoliadau rhyngwladol strategol. Rydym yn datblygu llwyfannau i gyflwyno gwaith Gwyddelig rhagorol i gynulleidfaoedd rhyngwladol, drwy arddangosiadau mewn digwyddiadau celfyddydol byd-eang allweddol, gan gynnwys Gwyliau Caeredin a Biennales Fenis.

Logo Cultúr Éireann 
Ymddengys bod logo Cultúr Éireann yn darlunio cwch draddodiadol y curach ('currach' yn Saesneg) sef fersiwn Wyddelig i'r cwrwgl Cymreig. Mae'r cychod yn unigryw i'r ynys.

Sefydliadau tebyg
Mae Cultúr Éireann yn debyg i sawl sefydliad gan genedl wladwriaethau eraill er mwyn hyrwyddo diwylliant, iaith a buddion eu gwledydd. Y Basgwyr (gydag Etxepare Euskal Institutua ) a'r Catalaniaid (gyda Institut Ramon Llull) yw'r unig ddau genedl ddi-wladwriaeth sydd â sefydliad mor soffistigedig a strategol. Hyd yma, nid yw Cymru wedi gweld yn dda i sefydlu asiantaeth debyg.

Gweler hefyd
 Rhestr o sefydliadau hyrwyddo iaith a diwylliant ryngwladol

Cyfeiriadau

Dolenni allanol
 Gwefan swyddogol Culture Ireland  
 Sianel Culture Ireland ar Youtube

Categori:Iwerddon
Categori:Diwylliant Iwerddon
Categori:Sefydliadau rhyngwladol
Categori:Gwyddeleg